Nuwe OB besoek ZumaAdv. Busisiwe Joyce Mkhwebane. Foto: @GovernmentZA Adv. Busisiwe Mkhwebane, die nuwe openbare beskermer (OB), het Dinsdag ŉ hoflikheidsbesoek by pres. Jacob Zuma afgelê. Die presidensie het in ŉ verklaring gesê dit was dié twee se eerste vergadering sedert Mkhwebane as openbare beskermer aangestel is. “Pres. Zuma het adv. Mkhwebane gelukgewens met haar aanstelling. Hy het sy en die regering se ondersteuning en samewerking belowe sodat sy haar grondwetlike verantwoordelikhede kan nakom,” het dr. Bongani Ngqulunga, woordvoerder van die presidensie, gesê. Volgens Ngqulunga het die president die belangrikheid van alle hoofstuk 9-instellings vir die land se grondwetlike demokrasie benadruk. “Mkhwebane het die president bedank vir die geleentheid om te kon ontmoet en gesê sy sien uit na konstruktiewe werksverhoudinge met die regering,” hy gesê.